
    «VE-dagen ble det sentrale punktet for feiring og minne. Men for mange mennesker, både soldater og sivile, hadde krigen endt tidligere, for noen mye tidligere. For millionene av militære og sivile ofre for kamp, undertrykkelse og folkemord, endte krigen den dagen de døde.»


    Martin Gilbert: The Day the War Ended

    Forord


    Denne boken har ingen ambisjon om åvære den endelige historien om frigjøringen og freden i 1945. Den gir ikke noen kronologisk fremstilling av det vi har lært er viktige hendelser som førte frem til det lykkelige utfallet – «miraklet» som Milorg-lederen Jens Christian Hauge kalte frigjøringsprosessen i Norge.


    Den er heller ikke noen samling av korte biografier om de personene som har fått æren for at alt forløp så fredelig. Det har ikke vært noe mål åavsløre til nå skjulte hemmeligheter eller konspirasjoner. Men jeg vil gjerne få fram et annet bilde av freden enn det bildet som har samlet nasjonen. Hvor mye har vi måttet undertrykke eller retusjere og manipulere for åskape myten om Den lykkelige freden?


    Boken inneholder et vell av historier og mennesker som skal vise at det var like mange veier til fred som det fantes mennesker; for Norges vedkommende vil det bety tre millioner. Jeg prøver også åfortelle hvor forskjellig freden fortonte seg for ulike mennesker. Noen så frem til freden med voldsom forventning; andre med lammende frykt.


    Og var det ikke slik, også når vi betrakter den andre verdenskrig, at de fleste mennesker verken er kalde eller varme, for åbrukte et bibelsk uttrykk. De forsøkte bare åleve videre, fra dag til dag.


    Hos oss fantes det individer som ofret alt, men samfunnet sett under ett ofret relativt lite. Og likevel er maidagene for sytti år siden den mest skjellsettende begivenhet i vår historie. Hvordan opplevde våre foreldre og besteforeldre den; hva er den blitt for deg og meg? Jeg håper at boken skal få oss til åtenke over det.


    Jeg vil gjerne rette en takk til noen personer og institusjoner som har hjulpet meg med åfinne materiale til denne boken. Den erfarne journalisten og forfatteren Ola Flyum har hjulpet med research i arkiver. Benjamin Geissert på Norges Hjemmefrontmuseum la ned mye arbeid for åfinne bortgjemte rapporter. En forsinket takk til avdøde Einar Østgaard, sønn av kronprinsens adjutant Nicolai Ramm Østgaard, for hans hjelp med materiale om kongehuset. Og jeg må få sende en takk til en gruppe av venner (de vet godt hvem jeg sikter til), som har en felles interesse, ved siden av sport, nemlig historie, fra Cæsar til Lars Sponheim.


    Jeg er svært takknemlig for de svarene på spørsmål jeg har stilt fra en hel rekke historielag rundt om i landet. Jeg er imponert over den kunnskapsmengden og det faglige nivået som finnes i de mange hundre historielagene, med sine ofte omfattende og profesjonelt utførte årsskrifter. Det samme gjelder bygdebøker. Særlig årene mellom 1940 og 1945 finnes det et overveldende antall artikler og annet stoff om.


    Av arkiver, det vil egentlig si ansatte i arkiver, vil jeg, foruten det obligatoriske Riksarkivet, takke Norges Hjemmefrontmuseum, Arbeiderbevegelsens Arkiv, Marinemuseet i Horten, Statsarkivet i Bergen, Hordaland Fylkesmuseum, Rustkammeret i Trondheim, Statsarkivet i Tromsø, Grenselandmuseet i Kirkenes, Sveriges Riksarkiv, avdeling Marieberg og Arninge. Det er ikke ment som noen fornærmelse av tidligere generasjoners arkivar, men det er en ny og mer serviceinnstilt generasjon arkivarer som nå gjør disse fortidens skattkammer til en glede åarbeide i. Jeg glemmer heller ikke mitt lokale bibliotek på Dombås og de få ansatte der.


    Men ikke minst må jeg takke sjefredaktør Frode Molven i forlaget Vigmostad & Bjørke. Han har skapt orden i kaos.


    Jeg takker Det faglitterære fond og Stiftelsen Fritt Ord for økonomisk støtte. Den har vært helt avgjørende for prosjektet.


    Lesja 15. mars 2015


    Egil Ulateig

  


  
    


    7. mai, klokken 02.41


    Han var nordmann og opplevde den innviklete prosessen som førte frem til slutten på blodbadet i Europa på nærmere hold enn noen av sine landsmenn. Men han ante det ikke.


    Det ligger fremdeles rester av en Spitfire i en grøft på en bondegård syd for Wilhelmshaven, på Lüneburger Heide. Flyet har ligget der siden 8.;april 1945, og ingen har tatt seg bryet med åfjerne det, til tross for bondefamiliens ønske. Det ble aldri funnet noe lik, og det er ikke merkelig. Piloten rakk åhoppe ut i fallskjerm like før det vesle flyet smalt i bakken.


    Egil Hagen var knapt voksen da han i 1940 rømte landet for åslåss. Etter en vidløftig reise rundt kloden nådde han frem til Little Norway i Canada og ble satt til åstelle fjøset, før sjefen på basen oppdaget ham og gjorde ham til flyger. På to år klarte han åopparbeide seg et rykte i 332-skvadronen som en cowboy i luften; en cowboy med ni liv. Han hadde så mye metall i kroppen etter flere havarier at en metalldetektor ville ha skreket høyt. Han elsket luftkamper og var den første som skjøt ned det nye tyske vidunderflyet, jetjageren Messerschmitt 262. Han deltok, sammen med flere norske Spitfireflygere, under invasjonen i Normandie. Våren 1945 lå han og det meste av skvadronen ved Caen. Hver tiende av de norske flygerne var døde da krigen var over.


    Denne morgenen i begynnelsen av april hadde gruppen Egil Hagen tilhørte, fått ordre om åfly mot Wilhelmshaven for åangripe militærkolonner, tog og jernbanelinjer. Tyske soldater fryktet slike lynangrep mer enn store bombefly. Jo lavere flyene kom, desto mer skremmende var virkningen, selv om disse angrepene skapte mer frykt enn ødeleggelse. De fikk imidlertid streng beskjed om åholde seg unna selve byen, for den hadde ennå et sterkt antiluftskytsforsvar. Den var merket rødt på kartet. Det betydde livsfare. Men like før take-off, sa Hagen til sin gode venn Børne Rinde: «Du Børne, la oss gå ned på Wilhelmshaven. Der er det nok åskyte på.»1


    De fløy så lavt over kolonner med tanks at det virket som om de så direkte inn i løpene på kanonene, og Hagen fant det best åklatre opp i sikkerhet over skyene. Så lå plutselig byen rett under dem i klart solskinn. De kunne se et område med hundrevis av lokomotiv og jernbanevogner, og stupte ned mot dem i seks hundre kilometers fart.


    Da ble dørene på noen av jernbanevognene åpnet, og dusin­vis av kanonløp pekte rett mot dem.


    Ikke lenge etter kunne Rinde se en fallskjerm folde seg ut over slettelandet. Egil Hagen ble hengende i et tre. Han klarte åkomme seg løs, men brakk en ankel da han falt ned på bakken. I tre døgn gjemte han seg i en jordhule, men ble oppdaget av en guttunge og en gruppe Volkssturmsoldater dukket opp. De banket ham kraftig med geværkolbene og førte ham til en fangeleir ved Lübeck. Derfra klarte han etter noen dager årømme. Han stjal en bil og kjørte vestover. En tid ble han holdt skjult av en tysk bonde.


    En av de første dagene i mai klarte han åkrysse frontlinjen og komme seg til Lüneburg, som nå var feltmarskalk Mont­gomerys hovedkvarter. Ukjent for nordmannen var det alt kommet en delegasjon av høye tyske offiserer dit for åforhandle om en separat fred for nordvestfronten. Men den lille feltmarskalken var ikke i humør til åkjøpslå med nazister. Den 4.mai ble de tvunget til åundertegne erklæringen som betydde dødsdommen over styrkene deres, også i Danmark, og landet var fritt.


    Men i Egil Hagens øyne var ikke krigen over. Det eneste som stod i hodet på ham var åfinne tilbake til skvadronen. Han klarte åkomme seg om bord i et Dakota-fly, som lettet og satte kursen mot sydvest; hvor hen ante han ikke. Iflyet rundt seg kunne han se flere offiserer av høy rang. De hadde skinnende kors og medaljer på uniformen. En av dem var generaloberst Alfred Jodl, sjef for den operative delen av Wehrmachts generalstab, på vei til den franske byen Reims, ett hundre og tretti kilometer nordøst for Paris. Der skulle Jodl slåss sin siste kamp under krigen. På vegne av den nye føreren, storadmiral Karl Dönitz, skulle han forsøke åberge restene av Tyskland, Wehrmacht og den tyske ære. Han skulle snart stå overfor den øverste allierte krigslederen i Europa, general Dwight Eisenhower og hans stab.2


    Men Egil Hagen ante ikke hvem de høye herrer rundt ham var, hans tanker kretset bare om åkomme seg tilbake til skvadronen. Hvordan kunne han vite at han var medpassasjer på en av de viktigste flyturene som noen tysk general tok under den andre verdenskrig? Dakota-flyet landet uten problemer utenfor Reims ved sekstiden om kvelden den 6.mai, og Jodl med følge ble kjørt inn til SHAEF’s såkalte Fremre hovedkvarter i en britisk jeep. Egil Hagen var alt forduftet.


    Generaloberst Jodl fikk seg nærmest et slag i ansiktet alle­rede av Eisenhowers stabssjef, general Walter Bedell Smith. Eisenhower hadde instruert ham om at det overhodet ikke skulle føres forhandlinger med den tyske delegasjonen. Nettopp forhandlinger var det første leddet i tyskernes strategi. De forstod at sammenbruddet var uavvendelig. Det gjaldt først og fremst åkjøpe tid for åredde så mange tyske liv som mulig, både militære og sivile, fra den fryktede Røde armé. Men Eisenhower hadde vært nøye med åinformere sin sovjetiske motpart, marskalk Georgi Sjukov, gjennom hans representant ved staben i Reims, om at det ikke ville bli veket en tomme fra kravet om betingelsesløs kapitulasjon.


    Dagen før, den 6.mai, hadde ikke vært noen jubeldag i Eisenhowers hovedkvarter. Det virket som tyskernes strategi lyktes; alt syntes åtrekke ut på ubestemt tid, og Jodl bad utover kvelden den 7.mai stadig om utsettelse. Han hadde ikke myndighet til åundertegne noen endelig avtale, erklærte han. Til det måtte han ha grønt lys fra storadmiral Dönitz, som befant seg oppe i Schleswig-Holstein, og han tok det tid åkomme i forbindelse med; sammenbruddet gjaldt også det tyske radiosambandet. Eisenhower holdt på åmiste fatningen og ga stabssjefen ordre om ågi Jodl en glassklar beskjed: Om kort tid ville han lukke frontlinjene over hele Europa slik at ingen tysker slapp igjennom mot vest.3


    Men endelig nådde Jodl frem til Dönitz, via det allierte nettet. En av setningene i meldingen, som ble sendt med den tyske koden, er blitt stående i historiebøkene:


    «Jeg ser intet alternativ – kapitulasjon eller kaos.»


    Denne søndagskvelden var stemningen laber i hovedkvarteret. Den eneste som feiret skikkelig var en russisk offiser. Han drakk seg så full på amerikansk vodka at han måtte bæres ut.4 Eisenhower nektet fremdeles åmøte noen tysk forhandler.


    Men litt over midnatt kom svaret fra Dönitz, og i det vesle War Room i den franske yrkesskolen ble filmfotografenes lamper tent og fyllepenner av gull delt ut. Taus og stram i ansiktet, men likevel fattet, ifølge øyenvitner, satte den tyske generalen navnetrekket sitt på dokumentet. Dagen etter foretok Jodls sjef, generalstabssjef Wilhelm Keitel, den samme handlingen i påsyn av marskalk Sjukov i Karlshorst ved Berlin. I motsetning til Jodl var han rød i ansiktet og skalv på hånden.


    Etter åha lagt fra seg gullpennen reiste Jodl seg og bad på engelsk om åfå si noen ord, deretter slo han over til tysk:


    «General. Med denne signaturen har det tyske folk og de tyske væpnete styrker, på godt og vondt, overlatt sin skjebne i seierherrens hender. I denne tiden kan jeg bare uttrykke håpet om at seierherren vil behandle dem med storsinn.»


    Deretter ble Jodl for første gang ført inn til Eisenhower i hans spartanske kontor.


    «Har De forstått betingelsene i dokumentet?» spurte Eisenhower kort.


    «Jawohl,» svarte den tyske generalen. Etter åha gjort det klart for ham at Jodl personlig var ansvarlig for at betingelsene ble oppfylt, gjorde Eisenhower honnør og forsvant.


    Han poserte noen sekunder for fotografene og gikk alene inn igjen på kontoret sitt. Der dikterte han en melding til sin sjef, general George Marshall i Washington. Innledningen var like enkel som den var klar:


    «Oppdraget til denne allierte styrken ble fullført 02.41 lokal tid, 7.mai 1945.»


    Men forvirringen rundt kapitulasjonsseremoniene var ikke over med dette. Josef Stalin ville ikke godkjenne erklæringen fra Reims, som bare var bevitnet av en ubetydelig sovjetisk general, Ivan Suslaparov; han hadde ikke engang myndighet til åundertegne den. Sovjetunionen hadde lidd mest og ytt mest i krigen. De vestallierte fikk vær så god vente med de store ordene og de elleville festene til også Stalins offisielle representant hadde signert. Seremonien fant sted den 8.mai klokken 23. Denne gang var det en britisk, amerikansk og fransk general som var vitner. Det sies at feltmarskalk Wilhelm Keitel, som undertegnet på vegne av Tyskland, mistet monokkelen.


    Fred er ikke bare opphør av krig; det er en høytidelighet der strengt formelle regler rår. Og slik hadde det seg at Victory Europe5 i virkeligheten varte i tre døgn: I Vest-Europa, inkludert Tyskland, ble freden uoffisielt annonsert den 7.mai og feiret offisielt den 8. President Truman og statsminister Churchill anså 8.mai som Victory Europe-dagen. Stalin bestemte at i Sovjetunionen skulle seiersprosesjonen over Den røde plass finne sted dagen etter.


    I Norge stod en tysk hær på 360 000 mann som betraktet seg som ubeseiret. Ville de la seg avvæpne uten motstand?


    Da seiersfestene gikk som en bølge over Europa, var løytnant Hagen allerede tilbake hos sine. Men det tok to uker før han fløy over Nordsjøen mot Norge. Den 23.mai kunne folk på Lena se et lite fly som kretset lavt over jordene og skogene i Totenbygden og vippet med vingene. Det var Egil Hagen med sin Spitfire som var kommet hjem fra krigen. Noen minutter senere landet han på Gardermoen.


    Men krigen tok aldri slutt for Egil Hagen. Flygeren som stupte inn i selvmorderiske luftkamper kunne våkne av mare­ritt resten av livet.

